ӨВӨРХАНГАЙ АЙМГИЙН ЗАСАГ ДАРГЫН ТАМГЫН ГАЗАР

ЗӨВЛӨМЖ

2024 оны 01 дүгээр сарын 08-09. Хужирт сум

Хужирт сумын Засаг даргын Тамгын газрын 2023 оны

үйл ажиллагааны үр дүнд хийсэн хяналт-шинжилгээ

үнэлгээний тухай

Сумын нутгийн захиргааны байгууллагуудын үйл ажиллагаатай танилцаж, хуулиар хүлээсэн чиг үүргээ хэрэгжүүлж буй байдалд үнэлэлт өгөх, Засгийн газрын 2020 оны 206 дугаар тогтоолоор батлагдсан “Бодлогын баримт бичгийн хэрэгжилт болон захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журам”, аймгийн Засаг даргын 2021 оны А/342 дугаар захирамжаар батлагдсан “Бодлогын баримт бичгийн хэрэгжилт, нутгийн захиргааны байгууллагын үйл ажиллагаанд хяналт-шинжилгээ, үнэлгээ хийх журам”-ын дагуу Хужирт сумын Засаг даргын Тамгын газрын 2023 оны үйл ажиллагаанд хяналт-шинжилгээ хийж, үр дүнг үнэлэн, дараах зөвлөмжийг хүргүүлж байна. Үүнд:

1. **Хууль тогтоомж, тогтоол шийдвэрийн хэрэгжилтийн талаар**

-Хууль тогтоомж, тогтоол шийдвэрийг эзэнжүүлж, шаардлагатай шийдвэрт хувийн хэрэг нээж, хувийн хэргийн бүрдлийг ханган, баяжилт хийж ажиллах.

-Өмнө нь гарсан шийдвэр, шийдвэрийн заалтыг нэг бүрчлэн шүүн үзэж хэрэгжиж дууссан, цаг хугацааны хувьд ач холбогдолгүй болсон заалтуудыг хяналтаас хасах, хэрэгжилт тогтмолжсон, байнгын шинжтэй шийдвэрүүдийг дотоод хяналтад авах

-Хууль тогтоомж, тогтоол шийдвэрийн хэрэгжилтийг тайлагнаж байгаатай холбогдуулан хэрэгжилт удаашралтай, гүйцэтгэл хангалтгүй байгаа заалтуудын бодит үр дүнг нэмэгдүүлэх талаар санал, санаачлага гарган хамтран хэрэгжүүлэгч байгууллагуудтай уялдаатай ажиллаж гүйцэтгэлийг чанаржуулах, бодит үр дүнг нэмэгдүүлэх

-Гүйцэтгэл сайжруулах болон байгууллагын дотоод хяналтын нэгжийн төлөвлөгөөнд хууль тогтоомж, тогтоол шийдвэрийн хэрэгжилтийг эрчимжүүлэх чиглэлээр тодорхой арга хэмжээ тусган хэрэгжүүлэх

-Хууль тогтоомж, тогтоол шийдвэрийн хэрэгжилтийн тайланг 2000 тэмдэгтэд багтааж, үр дүнг тодорхой бичих

-Хагас жил, жилийн эцсийн хууль тогтоомж, тогтоол шийдвэрийн хэрэгжилтийн тайланг журамд заасан хугацаанд хүргүүлж хэвших

-Хууль тогтоомж, тогтоол шийдвэрийн хэрэгжилтийн тайлагналт чанаргүй, үнэлгээ тавигдаагүй, албан хэрэг хөтлөлтийн стандарт хангагдаагүй тул аймгийн Засаг даргын 2022 оны “Хууль тогтоомж, тогтоол шийдвэрийн хэрэгжилтийг эрчимжүүлэх тухай” 03 дугаар албан даалгаварын хэрэгжилтийг хагас жил тутамд тайлагнаж ажиллахад анхаарах

-Монгол хэлний тухай хуулийн 7.2, 17.1, Монгол Улсын Ерөнхийлөгчийн 2018 оны **“**Монгол бичгийн хэрэглээг нэмэгдүүлэх ажлыг эрчимжүүлэх тухай” 46 дугаар зарлиг, Засгийн газрын 2013 оны “Монгол  хэл бичгийн  боловсролыг сайжруулах арга хэмжээний тухай” 37 дугаар тогтоол, 2019 оны 08 дугаар сарын 14-ний өдрийн “Журам шинэчлэн батлах тухай” 325 дугаар тогтоолын 2 дахь хэсэгт тус тус заасан үүрэг чиглэлийг хэрэгжүүлж, албан байгууллага бүр монгол бичгийн хэрэглээ соёлыг нэмэгдүүлж, албан хаагчдад сургалт зохион байгуулах, төрийн бүх шатны байгууллагын гадна хаяг, албан өрөө тасалгааны хаяг, нэрийг хос бичгээр бичих, ажлыг үргэлжлүүлэн зохион байгуулах, монгол бичгээр үйлдэх хэвлэмэл хуудасны эхийг бэлтгүүлж, хэвлүүлэн, туршилтаар хэрэглэж эхлэх ажлыг зохион байгуулах

**2. Аймгийн Засаг даргын үйл ажиллагааны хэрэгжилтийн талаар:**

-Бодлогын баримт бичгийн зорилт, арга хэмжээний хүрсэн түвшинг аймгийн Засаг даргын 2021 оны 07 дугаар сарын 06-ны өдрийн А/342 дугаар захирамжаар батлагдсан “Бодлогын баримт бичгийн хэрэгжилт, нутгийн захиргааны байгууллагын үйл ажиллагаанд хяналт-шинжилгээ, үнэлгээ хийх журам”-ын 6 дугаар зүйлийн 6.3.2, 6.3.3 дахь заалтын дагуу бүрэн үнэлж, үнэлгээний дундажийг гарган, баталгаажуулсан байна, үнэлгээг хэт өндөр өгсөн байна, тиймээс биелэлтийг гаргахдаа өмнөх заалтын агуулгатай уялдуулан, үйл ажиллагаа, процессийг тоочихгүй, үр дүнг тооцсон, харьцуулсан, дүгнэлттэй бичиж, үнэлгээг бодитой өгөх.

-Хэрэгжилтийн тайланг төсөвт байгууллагууд Засгийн газрын 2021 оны 347 дүгээр тогтоолын 3б дугаар хавсралтаар гаргах

- Бодлогын баримт бичгийн зорилт, заалтын биелэлтийг 2000 тэмдэгтэд багтаан тайлагнах зарчмыг мөрдлөг болгох

-Арга хэмжээний биелэлтийг тайлагнахдаа албан хэрэг хөтлөлтийн стандарт, журмыг мөрдлөг болгох, үг, үсэг, найруулгын алдаагүй, үгийг товчлохгүй, зөв бичгийн дүрмийг баримтлах

**3.Аймгийн хөгжлийн жилийн төлөвлөгөөний хэрэгжилтийн талаар:**

- Аймгийн хөгжлийн жилийн төлөвлөгөөний суманд хамааралтай зорилт, арга хэмжээний заалтуудыг хяналтад авч, хэрэгжилтийг ханган, тайланг гаргаж, үнэлгээг журмын дагуу зөв өгөн, бүлэг, салбар бүрээр үнэлгээний дундажийг гаргаж ажилласан байна.

- Арга хэмжээний хэрэгжилтэд хяналт-шинжилгээ хийж, үр дүнг аймгийн Засаг даргын 2021 оны 07 дугаар сарын 06-ны өдрийн А/342 дугаар захирамжаар батлагдсан “Бодлогын баримт бичгийн хэрэгжилт, нутгийн захиргааны байгууллагын үйл ажиллагаанд хяналт-шинжилгээ, үнэлгээ хийх журам”-ын 6 дугаар зүйлийн 6.3.2, 6.3.3 дахь заалтын дагуу үнэлгээг өгсөн боловч ихэнх заалтыг хэт өндөр үнэлсэн тул үнэлгээг бодит өгөх

- Арга хэмжээний биелэлтийг тайлагнахдаа албан хэрэг хөтлөлтийн стандарт, журмыг мөрдлөг болгох, үг, үсэг, найруулгын алдаагүй, үгийг товчлохгүй, зөв бичгийн дүрмийг баримтлах, хүний нэр дурдахгүйгээр, сумын хэмжээнд нэгтгэн, дүгнэж, товч, тодорхой, цэгцтэй бичих.

**4.Аймгийн Засаг даргаас сумын Засаг даргатай байгуулсан гэрээний үүргийн биелэлтийн талаар**

-Гэрээний биелэлтийг тайлагнахдаа судалгаа, баримт, нотолгоонд тулгуурлан үнэн зөв, явцыг бус үр дүн, үр нөлөөг тайлагнаж хэвших.

-Гэрээний үүргийн биелэлтэд шаардагдах хөрөнгийн тооцоо, судалгааг хийх, шаардлагатай хөрөнгийн эх үүсвэрийг бодитой тодорхойлох, хөрөнгийн зарцуулалтын үр ашгийг нэмэгдүүлэхэд тогтмол анхаарч, хяналт тавьж ажиллах

**5.Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн биелэлтийн үнэлгээний талаар:**

-Засгийн газрын 2020 оны 206 дугаар тогтоолоор батлагдсан“Бодлогын баримт бичгийн хэрэгжилт, захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журам”-ын 4 дүгээр хавсралт, аймгийн Засаг даргын 2021 оны 07 дугаар сарын 06-ны өдрийн А/342 дугаар захирамжаар баталсан “Бодлогын баримт бичгийн хэрэгжилт, захиргааны байгууллагын үйл ажиллагаанд хяналт-шинжилгээ, үнэлгээ хийх журам”-ын 4 дүгээр хавсралтаар баталсан “Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн биелэлтийг тайлагнах хүснэгт”-ээр төсөвт байгууллага бүр бүрэн гүйцэд тайлагнах

- Төсөвт байгууллагуудын тайланг сумын хэмжээнд нэгтгэн гаргаж, баталгаажуулах

-Оновчтой ажлуудыг шалгуур үзүүлэлт, суурь түвшин, хүрэх түвшинг тодорхойлон төлөвлөж, үр дүнг тооцон төлөвлөгөөний дагуу тайлагнан ажиллах.

-Эрүүл мэндийн төв дээрх хөтөлбөрийн хувийн хэргийг нээж, баяжилт хийн ажиллах

**6.Төсөвт байгууллагуудын гүйцэтгэлийн төлөвлөгөөний талаар:**

-Байгууллагын гүйцэтгэлийн төлөвлөгөөний тайланг Засгийн газрын Хэрэг эрхлэх газрын даргын 2020 оны 100 дугаар тушаалын 4, 7 дугаар хавсралтын дагуу боловсруулах, тайлагнах (хүснэгт өөрчлөхгүй, батлагдсан загварын дагуу хийх)

-Төлөвлөгөөг боловсруулахдаа стратеги төлөвлөгөө болон бусад бодлогын баримт бичигтэй уялдуулан, зорилт, шалгуур үзүүлэлтийг тодорхойлж, тухайн жилийн хүрэх түвшин, гүйцэтгэл, үр дүнг тооцох (нийт төсвийн байгууллагууд шалгуур үзүүлэлт, суурь түвшин, зорилтот түвшинг зөв ойлгож, зөв томъёолох)

Хэрэгжилтийг үнэлэхдээ аймгийн Засаг даргын 2021 оны 07 дугаар сарын 06-ны өдрийн А/342 дугаар захирамжаар батлагдсан “Бодлогын баримт бичгийн хэрэгжилт, нутгийн захиргааны байгууллагын үйл ажиллагаанд хяналт-шинжилгээ, үнэлгээ хийх журам”-ын 6 дугаар зүйлийн 6.5 дахь заалтын дагуу үнэлэх

**7. Орон нутгийн хөгжлийн сан, хөрөнгө оруулалтын талаар хэрэгжүүлсэн үйл ажиллагаа, сум хөгжүүлэх сангийн эргэн төлөлтийн хувь, хувийн хэвшлийг дэмжсэн байдал**

-Орон нутгийн хөгжлийн сан, хөрөнгө оруулалтын талаар хэрэгжүүлсэн үйл ажиллагаа, Хоршоог хөгжүүлэх сангийн эргэн төлөлтийн үнэлгээг тодорхой үр дүнд хүрсэн гэж дүгнэсэн.

-Орон нутгийн хөгжлийн сангийн үйл ажиллагаа, үр дүнг тухай бүр сайтаар дамжуулан иргэдэд нээлттэй, тогтмол мэдээлдэг байхад анхаарах.

-Хоршоо хөгжүүлэх сангийн эргэн төлөлтийг эрчимжүүлэх.

**8.Байгууллагын ил тод байдлын үнэлгээний талаар**

- Бодлогын баримт бичгийн хэрэгжилт, захиргааны байгууллагын үйл ажиллагаанд хяналт-шинжилгээ, үнэлгээ хийх нийтлэг журмын 9 дүгээр хавсралтаар батлагдсан “Мэдээллийн ил тод, нээлттэй байдлын хэрэгжилтийг тайлагнах хүснэгт”-ээр чиг үүргийн, үйл ажиллагааны стратеги, зохион байгуулалтын талаарх мэдээллийн ил тод, нээлттэй байдал, хүний нөөцийн мэдээллийн ил тод, нээлттэй байдал, төсөв санхүү, худалдан авах ажиллагаа, үзүүлж байгаа үйлчилгээ, бусад мэдээллийн ил тод, нээлттэй байдал гэсэн үзүүлэлтийн дагуу тодорхой үр дүнд хүрсэн гэж дүгнэв.

Тус сумын ил тод байдлын шалгуур үзүүлэлтийн жилийн эцсийн хэрэгжилтийн тайланд үндэслэж, бодит нөхцөл байдлыг газар дээр нь судалж, вэб сайт, мэдээллийн самбарын хөтлөлт, баяжилтыг харгалзан үзсэн.

Төсвийн байгууллага тус бүр цахим хуудас хөтөлсөн боловч сумын цахим сайтад мэдээллийг байнга оруулж хэвших шаардлагатай.

**9.Шударга байдлын түвшний үнэлгээний талаар**

- Төсвийн байгууллагууд авлигын эсрэг үйл ажиллагааны төлөвлөгөөний зорилт, хэрэгжүүлэх арга хэмжээг оновчтой төлөвлөн биелэлт үр дүнг тооцож хэвших

-Албан хаагчдыг авилга, ашиг сонирхолын зөрчлөөс урьдчилан сэргийлэх чиглэлээр сургалтад бүрэн хамруулах

-Төсөвт байгууллага бүр мэдээллийн самбар, цахим хаягаар мэдээ, мэдээллийг иргэдэд тогтмол хүргэж, шинэчлэх ажлыг идэвхижүүлж хэвшүүлэх, авилгаас урьдчилан сэргийлэх сурталчлах ажлыг цахим хуудас, мэдээллийн хэрэгслээр байршуулж мэдээллийн хүртээмжийг сайжруулах.

**10.Шилэн дансны хөтлөлтийн үнэлгээний талаар**

-Мэдээ тайлангийн үнэн зөв, ойлгомжтой байдалд хяналт тавьж, мэдээллийг хугацаанд нь байршуулах.

-Төрийн аудитын газар, Санхүү хяналт, дотоод аудитын албанаас өгсөн акт, албан шаардлага, зөвлөмжийн мөрөөр арга хэмжээ авч, бүрэн хэрэгжүүлэн ажиллах.

**11.Хяналт-шинжилгээ, үнэлгээний зөвлөмжийн биелэлтийн талаар:**

- Сумын Засаг даргын баталсан удирдамжийн дагуу сумын Засаг даргын Тамгын газраас төсвийн байгууллагуудын үйл ажиллагаанд хяналт-шинжилгээ хийж, арга зүйн зөвлөгөө өгч ажилласан боловч үр дүн багатай байгааг цаашид сайжруулах

-Байгууллага бүр албан хэрэг хөтлөлтийн журам боловсруулж, мөрдөх

-Цаашид төсөвт байгууллагуудын албан хаагчдад хууль тогтоомж, тогтоол шийдвэр, бодлогын баримт бичгийн тайлагналт, албан хэрэг хөтлөлтийн талаар сургалт зохион байгуулж, баримт бичгийн боловсруулалт, стандартын хэрэгжилтийг сайжруулах

-Тушаал шийдвэрийн хавсралт болон бичвэрийн бүрдлийг стандартын дагуу боловсруулж баталгаажуулах

- Байгууллагын “Хөдөлмөрийн дотоод журам”-ыг шинэчлэн боловсруулж мөрдөх

-Хэвлэмэл хуудас, баталгааны тэмдгийн дардсыг журам, стандартын дагуу хэрэглэж хэвших

**12.Хөдөөгийн сэргэлт бодлогын хүрээнд орон нутагт хэрэгжүүлсэн үйл ажиллагааны үр дүн, хэрэгжилтийн талаар:**

- Хөдөөгийн сэргэлт бодлогын хүрээнд орон нутагт хэрэгжүүлсэн үйл ажиллагааны үр дүнг тодорхой үр дүнд хүрсэн гэж дүгнэсэн бөгөөд “Нээлттэй Өвөрхангай” хөтөлбөрийг тодорхой хэмжээнд үр дүнтэй хэрэгжүүлж ажилласан гэж үзлээ. Тухайлбал: орон нутгийн боломж, бололцоо давуу талыг сурталчилж 14 иргэн шилжин ирж, ажиллаж амьдарч байна. Эдгээр иргэд төрийн, бизнес болон мал аж ахуй чиглэлээр сум орон нутагт шинэлэг санаачилга гарган ажиллаж байгаа бөгөөд орон нутгийн зүгээс өвөлжөө хаваржааны газар, төрийн албан хаагчийн 12 айлын орон сууцыг байрыг барьж ашиглалтанд оруулахаар барьж байрны асуудалд орон нутгинй зүгээс дэмжлэг үзүүлсэн байна.

Сум орон нутагт хөрөнгө оруулалт, бүтээн байгуулалт, амралтын чиглэлээр 89 түр болон байнгын ажлын байрыг бий болгож иргэдийн амьдрах таатай орчныг шинээр санаачлан бүрдүүлэхэд дэмжлэг үзүүлж ажилласан байна.

**13. Засгийн газрын тэргүүлэх ач холбогдолтой төсөл, арга хэмжээг үнэлэх шалгуур үзүүлэлтийн биелэлтийн талаар:**

**-** Засгийн газрын тэргүүлэх ач холбогдолтой төсөл арга хэмжээг үнэлэх шалгуур үзүүлэлтийн хэрэгжилтийг тодорхой үр дүнд хүрсэн гэж дүгнэлээ.

-Ландштапын аргаар булшилж хогийн цэгийн байгаль орчинд үзүүлэх сөрөг нөлөөллийг бууруулж, 9 га газрыг 1,5 га болгон бууруулж эко орчин бүрдүүлсэн байна.

-Тэрбум мод үндэсний хөтөлбөрийн хүрээнд 100.0 мянган мод тарих гэрээ хийснээс 4 жилийн хугацаанд 32 гаран мянган мод тарьсан үзүүлэлттэй байна. Үүнээс 2023 онд 15880 модыг тарьж, ургалт 90 орчим хувьтай байна.

Цаашид 2024 оны аймгаас цахим шилжилтийг дэмжих жил болгон зарласантай холбогдуулан оновчтой төлөвлөлтийг хийж, үр дүн гаргаж ажиллахад анхаарах шаардлагатайг зөвлөж байна.

ХЯНАЛТ-ШИНЖИЛГЭЭ ҮНЭЛГЭЭНИЙ АЖЛЫН ХЭСЭГ